П Р О Т О К О Л  № 15
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 08.07.2026 г. 

Днес, 08.07.2026 г. /сряда/ се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев - отсъства
	    Драгомир Кояджиков 
 		  Севдалин Мавров 
  Стефан Гроздев 
	    
На заседанието присъстват: Стефка Тодорова, експертен сътрудник на комисията – ръководител сектор СА на ОСВ и Мариана Георгиева – технически сътрудник, дирекция ЧРАТОКИ, АВСС.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  17.06.2026 г. – 07.07.2026 г.

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Административен съд – София-област за прекратено трудово правоотношение със съдебен служител на длъжност „съдебен секретар“, считано от 01.07.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр, в Административен съд – София-област.

	1.2. ПРИЕМА ЗА СВЕДЕНИЕ уведомлението от председателя на Районен съд – Благоевград за прекратено трудово правоотношение със  съдебен служител на длъжност „съдебен деловодител“ в служба „Регистратура“, считано от 01.07.2026 г. 
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр, в Районен съд – Благоевград.

1.3. ПРИЕМА ЗА СВЕДЕНИЕ уведомлението от председателя на Районен съд – Бяла Слатина за назначен съдебен служител, по реда на чл. 68, ал. 1, т. 4 от Кодекса на труда, на длъжност „съдебен помощник“, считано от 29.06.2026 г.

1.4. ПРИЕМА ЗА СВЕДЕНИЕ уведомлението от и. ф. председател на Районен съд – Монтана за предстоящо прекратяване на трудовото правоотношение със  съдебен служител на длъжност „призовкар“, считано от 20.07.2026 г.
и
1.4.1. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „призовкар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр, в Районен съд – Монтана.
1.4.2. НЕ ВЪЗРАЗЯВА съдебният служител, заемащ длъжността, след прекратяване на трудовото правоотношение, считано от 20.07.2026 г., да бъде назначен по реда на чл. 68, ал. 1, т. 4 от КТ до приключването на конкурса за заемане на щата за „призовкар“ в Районен съд – Монтана.

1.5. ПРИЕМА ЗА СВЕДЕНИЕ уведомлението от председателя на Административен съд – Перник за прекратено трудово правоотношение със  съдебен служител на длъжност „съдебен деловодител“, считано от 29.06.2026 г. 
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен деловодител“, при спазване разпоредбите на чл. 343 от ЗСВ и чл. 138 от ПАС, в Административен съд – Перник.

1.6. ПРИЕМА ЗА СВЕДЕНИЕ уведомлението от председателя на Районен съд – Перник за прекратено трудово правоотношение със  съдебен служител на длъжност „завеждащ служба“ в Гражданско деловодство, считано от 01.07.2026 г. 
и
1.6.1. НЕ ВЪЗРАЗЯВА съдебен служител, заемащ длъжност „съдебен деловодител“ да бъде назначен на освободената щ. бр. за длъжност „завеждащ служба“ в Гражданско деловодство, по реда на чл. 343, ал. 2 от ЗСВ, в Районен съд – Перник.
1.6.2. ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен деловодител“, при спазване разпоредбите на чл. 343 от ЗСВ и чл. 138 от ПАС, в Районен съд – Перник.

1.7. ПРИЕМА ЗА СВЕДЕНИЕ уведомлението от председателя на Апелативен съд – Пловдив за предстоящо прекратяване на трудовото правоотношение със съдебен служител на длъжност „главен счетоводител“ поради придобиване право на пенсия за осигурителен стаж и възраст.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „главен счетоводител“, при спазване разпоредбите на чл. 343 от ЗСВ и чл. 138 от ПАС, в Апелативен съд – Пловдив.

1.8. ПРИЕМА ЗА СВЕДЕНИЕ уведомлението от и. ф. председател на Окръжен съд – Пловдив за предстоящо прекратяване на трудовото правоотношение със  съдебни служители, заемащи длъжности, както следва:
- „призовкар“, считано от 11.07.2026 г. 
- „съдебен секретар“;
- „съдебен помощник“ – 2 щ. бр., считано от 01.10.2026 г.
и
1.8.1. ДАВА СЪГЛАСИЕ за обявяване и провеждане на конкурси за заемане на 1 /една/ щ. бр. за длъжност „призовкар“ и 1 /една/ щ. бр. за длъжност „съдебен секретар“, както и за назначаване на съдебни служители по реда на чл. 68, ал. 1, т. 4 от КТ до заемане на щатовете от титуляри, в Окръжен съд – Пловдив.
1.8.2. ОТЛАГА произнасянето относно заемането на щ. бр. за длъжност „съдебен помощник“, които ще бъдат свободни, считано от 01.10.2026 г, в Окръжен съд – Пловдив.

1.9. ПРИЕМА ЗА СВЕДЕНИЕ уведомлението от председателя на Районен съд – Пловдив за прекратено трудово правоотношение със съдебен служител на длъжност „началник отдел“ ФДС, той и главен счетоводител, считано от 01.07.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „началник отдел“ ФДС, той и главен счетоводител“ в Районен съд – Пловдив.

1.10. ПРИЕМА ЗА СВЕДЕНИЕ уведомлението от председателя на Административен съд – Пазарджик за прекратено трудово правоотношение със съдебен служител на длъжност „системен администратор“, считано от 16.06.2026 г.
С решение по протокол № 13/03.06.2026 г. КСА-СК е дала съгласие за заемане на 1 /една/ щ. бр. за посочената длъжност в Административен съд - Пазарджик.

1.11. ПРИЕМА ЗА СВЕДЕНИЕ уведомлението от председателя на Районен съд – Пазарджик за предстоящо прекратяване на трудовото правоотношение със съдебен служител на длъжност „системен администратор“, считано от 18.09.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „системен администратор“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр, в Районен съд – Пазарджик.

1.12. ПРИЕМА ЗА СВЕДЕНИЕ уведомлението от и. ф. председател на Окръжен съд – Стара Загора за назначен съдебен служител на длъжност „съдебен секретар“, по реда на чл. 343, ал. 2 от ЗСВ, считано от 01.07.2026 г.
С решение по протокол № 8/15.04.2026 г. КСА-СК е дала съгласие за заемане на 1 /една/ щ. бр. за посочената длъжност в Окръжен съд – Стара Загора.

1.13. ПРИЕМА ЗА СВЕДЕНИЕ уведомлението от председателя на Районен съд – Стара Загора за прекратено трудово правоотношение със съдебен служител на длъжност „съдебен секретар“, считано от 22.06.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр, в Районен съд – Стара Загора.

1.14. ПРИЕМА ЗА СВЕДЕНИЕ уведомлението от председателя на Районен съд – Чирпан за прекратено трудово правоотношение със съдебен служител на длъжност „съдебен секретар“, считано от 01.07.2026 г., както и за обявени конкурси за заемане на щ. бр. за длъжностите „призовкар“ и „съдебен деловодител“ в Съдебно-изпълнителна служба, съгласно решения на КСА-СК по протоколи № 10 и 13 от 2025 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр, в Районен съд – Чирпан.

1.15. ПРИЕМА ЗА СВЕДЕНИЕ уведомлението от председателя на Районен съд – Ардино за предстоящо прекратяване на трудовото правоотношение със съдебен служител на длъжност „съдебен деловодител“, считано от 20.07.2026 г.
и
ДАВА СЪГЛАСИЕ за назначаване на съдебен служител, по реда на чл. 68, ал. 1, т. 4 от КТ, на 1 /една/ щ. бр. за длъжност „призовкар“ до заемане на щата от титуляр в Районен съд – Ардино.
Напомня на председателя за спазване решенията на КСА-СК. 
Уточнява, че в решението си по протокол № 11/20.05.2026 г., т. 1.9.1. не е указвано предизвестието да се връчи на 19.06.2026 г. и считано от 20.07.2026 г. съдебния служител да бъде освободен, т. к. същият е придобил право на пенсия за осигурителен стаж и възраст на 20.06.2025 г. Комисията очаква по експедитивни действия.

1.16. ПРИЕМА ЗА СВЕДЕНИЕ уведомлението от и. ф. председател на Окръжен съд – Габрово за предстоящо прекратяване на трудовото правоотношение със съдебен служител на длъжност „чистач“ и куриер, считано от 21.09.2026 г. 
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „чистач“ и куриер в Окръжен съд – Габрово.

1.17. ПРИЕМА ЗА СВЕДЕНИЕ уведомлението от председателя на Районен съд – Червен бряг за назначен съдебен служител на длъжност „съдебен секретар“, считано от 24.06.2026 г., след проведен конкурс за длъжността, съгласно решение на КСА-СК по протокол № 6/25.03.2026 г.

1.18. ПРИЕМА ЗА СВЕДЕНИЕ уведомленията от председателя на Окръжен съд – Варна за назначени съдебни служители на длъжностите „управител сгради“ след проведен конкурс за длъжността, съгласно решение на КСА-СК по протокол № 24/22.10.2025 г. и „съдебен помощник“, съгласно решения на комисията по протоколи № 24 и 27 от 2025 г. за общо 5 щ. бр. 

1.19. ПРИЕМА ЗА СВЕДЕНИЕ уведомлението от председателя на Районен съд – Добрич за предстоящо прекратяване на трудовото правоотношение със съдебен служител на длъжност „съдебен деловодител“, считано от 23.07.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр, в Районен съд – Добрич.

1.20. ПРИЕМА ЗА СВЕДЕНИЕ уведомлението от председателя на Районен съд – Каварна за предстоящо прекратяване на трудовото правоотношение със съдебен служител на длъжност „съдебен деловодител“, придобил право на пенсия за осигурителен стаж и възраст на 11.08.2026 г.
и
1.20.1. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“ в Районен съд – Каварна.
1.20.2. НЕ ВЪЗРАЗЯВА оставането на работа на съдебния служител, заемащ длъжност „съдебен деловодител“, придобил право на пенсия за осигурителен стаж и възраст на 11.08.2026 г. до назначаване на титуляр след провеждане на конкурс за длъжността, съгласно т. 1.20.1. от настоящия протокол в Районен съд – Каварна. 

1.21. ПРИЕМА ЗА СВЕДЕНИЕ уведомлението от председателя на Районен съд – Търговище за предстоящо прекратяване на трудовото правоотношение със съдебен служител на длъжност „съдебен секретар“, считано от 30.07.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Търговище.

1.22. ПРИЕМА ЗА СВЕДЕНИЕ уведомлението от зам. председателя на Апелативен съд – Бургас за предстоящо прекратяване на трудовото правоотношение със съдебен служител на длъжност „съдебен статистик“, считано от 03.09.2026 г.
и
НЕ ВЪЗРАЗЯВА назначаването, по реда на чл. 343, ал. 2 от ЗСВ,  на съдебен служител на 1 /една/ щ. бр. за длъжност „съдебен статистик“, която ще бъде свободна, считано от 03.09.2026 г., в Апелативен съд – Бургас.

1.23. ПРИЕМА ЗА СВЕДЕНИЕ уведомлението от и. ф. председател на Районен съд – Бургас относно определеното допълнително възнаграждение за образователна и научна степен „доктор“ на съдебен служител, заемащ длъжност „съдебен помощник“, считано от 02.07.2026 г. 

1.24. ПРИЕМА ЗА СВЕДЕНИЕ уведомлението от председателя на Военен съд – Пловдив за предстоящо прекратяване на трудовото правоотношение със съдебен служител на длъжност „съдебен архивар“, считано от 01.08.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен архивар“ във Военен съд – Пловдив.

2. ОТНОСНО: Становище рег.индекс ВСС-8174/26.06.2026 г. от и.ф. председател на  Районен съд – Трявна във връзка с решение на КСА-СК по протокол № 14/17.06.2026 г., т. 1.12. относно конкурс за заемане на длъжност „главен счетоводител“. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ становището от и.ф. председател на  Районен съд – Трявна във връзка с решение на КСА-СК по протокол № 14/17.06.2026 г., т. 1.12. относно конкурс за заемане на длъжност „главен счетоводител“. 

3. ОТНОСНО: Искане рег. индекс ВСС-8666/24.06.2026 г. от председателя на  Окръжен съд – Хасково за даване на съгласие за отпускане на средства за сключване на граждански договор с външен изпълнител за подготовка на документация и провеждане на обществена поръчка за доставка на природен газ за нуждите на Съдебна палата - гр. Хасково.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ДАВА СЪГЛАСИЕ на председателя на Окръжен съд – Хасково за сключване на граждански договор с външен изпълнител за подготовка на документация и провеждане на обществена поръчка за доставка на природен газ за нуждите на Съдебна палата - гр. Хасково.
3.2. ИЗПРАЩА на комисия „Бюджет и финанси“ към Пленума на Висшия съдебен съвет, по компетентност и съгласно решение по протокол № 44/30.06.2015 г., т. 27 на ВСС.

4. ОТНОСНО: Искане рег. индекс ВСС-3669/03.07.2026 г. от председателя на Районен съд – Разлог относно искане за осигуряване на средства за възлагане на граждански договор за изготвяне на документация за обществена поръчка по чл. 114 от Закона за обществените поръчки с предмет „Текущ ремонт на фасади и подмяна на дограма на сградата на Районен съд – Разлог“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ДАВА СЪГЛАСИЕ на председателя на Районен съд – Разлог относно искане за осигуряване на средства за възлагане на граждански договор за изготвяне на документация за обществена поръчка по чл. 114 от Закона за обществените поръчки с предмет „Текущ ремонт на фасади и подмяна на дограма на сградата на Районен съд – Разлог“.
4.2. ИЗПРАЩА на комисия „Бюджет и финанси“ към Пленума на Висшия съдебен съвет, по компетентност и съгласно решение по протокол № 44/30.06.2015 г., т. 27 на ВСС.

5. ОТНОСНО: Решение на КБФ по протокол № 24/24.06.2026 г., т. 4 относно писмо от Административен съд – София-град, във връзка с препоръка на Сметна палата за прецизиране на понятията, използвани в указанията на ВСС относно елементите на трудовото възнаграждение.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. Искането от председателя на Административен съд – София-град с уточняване на неяснота в Таблица 1, касаеща възнагражденията на магистратите, по отношение на понятията в ЗСВ и решение по протокол № 8/17.02.2021 г., т. 27 на КБФ, не е от компетентността на КСА-СК. 

6. ОТНОСНО: Решение на КБФ по протокол № 23/17.06.2026 г., т. 15 относно Указания за изготвяне на подробен отчет към полугодието за изпълнение на програмния бюджет на съдебната власт за 2026 г.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ПРИЕМА Отчета на комисията за изпълнение на програмния бюджет на съдебната власт към първото полугодие за 2026 г.
6.2. ИЗПРАЩА на дирекция „Бюджет и финанси“, АВСС, по компетентност.

7. ОТНОСНО: Писмо рег. индекс ВСС-8486/18.06.2026 г. от г-н Александър Николов-председател на Сдружение на администрацията в органите на съдебна власт с предложение за цялостна реформа в съдебната администрация чрез приемане на концепция и пътна карта за действие. 
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ПРИЕМА ЗА СВЕДЕНИЕ предложението на г-н Александър Николов-председател на Сдружение на администрацията в органите на съдебна власт за цялостна реформа в съдебната администрация чрез приемане на концепция и пътна карта за действие.

8. ОТНОСНО: Отворено писмо рег. индекс ВСС-8740/25.06.2026 г. от Национално сдружение на съдебните служители във връзка с предстоящите законодателни промени. 
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. ПРИЕМА ЗА СВЕДЕНИЕ отвореното писмо от Национално сдружение на съдебните служители във връзка с предстоящите законодателни промени.

9. ОТНОСНО: Отворено писмо рег. индекс ВСС-8858/30.06.2026 г. от съдебните служители в Съдебна палата – Пловдив, работещи в РС-Пловдив, ОС-Пловдив и АС-Пловдив относно съкращения на щатната численост в органите на съдебната власт и тяхното отражение върху функционирането съдебната система, подкрепено с подписи от съдебни служители от ОСВ.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. ПРИЕМА ЗА СВЕДЕНИЕ отвореното писмо от съдебните служители в Съдебна палата – Пловдив, работещи в РС-Пловдив, ОС-Пловдив и АС-Пловдив относно съкращения на щатната численост в органите на съдебната власт и тяхното отражение върху функционирането съдебната система, подкрепено с подписи от съдебни служители от ОСВ.
9.2. ИЗПРАЩА на комисия „Бюджет и финанси“ към Пленума на Висшия съдебен съвет.

ПРЕДСЕДАТЕЛ	
	НА КОМИСИЯТА:        /п/
БОЯН НОВАНСКИ

ЧЛЕНОВЕ:

Севдалин Мавров...../п/……….…
Драгомир Кояджиков….…/п/…...
Стефан Гроздев……..…/п/.…..….